Πιλάφι με μυρωδικά
Εμπνευσμένο από τη γέμιση των ντολμάδων γιαλαντζί, είναι ένα συνοδευτικό απλό, αρωματικό και θαυμαστά ευέλικτο, αφού ταιριάζει με πλήθος από κύρια πιάτα. Σερβίρεται ακόμα και κρύο.
2 φλιτζ. τσαγιού ρύζι παρμπόιλντ, 1 μεγάλο ξερό κρεμμύδι, ψιλοκομμένο, 2 φρέσκα κρεμμυδάκια, λεπτοκομμένα, τα φύλλα από 1 μάτσο δυόσμο, ψιλοκομμένα, τα φύλλα από 1 μάτσο άνηθο, ψιλοκομμένα, 1/3 κουτ. γλυκού πάπρικα γλυκιά, χυμός από 2 λεμόνια, 1 φλιτζ. τσαγιού ελαιόλαδο, αλάτι, φρεσκοτριμμένο πιπέρι
Για να ετοιμάσουμε το πιλάφι με μυρωδικά σε φαρδιά κατσαρόλα ζεσταίνουμε 2-3  κουτ. σούπας από το ελαιόλαδο και σοτάρουμε τα κρεμμύδια (φρέσκα και ξερό) σε μέτρια φωτιά, μέχρι να μαραθούν.Ρίχνουμε το ρύζι, ανακατεύουμε και προσθέτουμε 4 φλιτζ. τσαγιού νερό.Το αφήνουμε να πάρει βράση σε δυνατή φωτιά, στη συνέχεια τη  μετριάζουμε και μαγειρεύουμε το ρύζι ανακατεύοντας τακτικά, μέχρι να απορροφηθεί  το περισσότερο νερό και το ρύζι να αρχίσει να πυκνώνει και να μελώνει.Ρίχνουμε αλάτι, πιπέρι, τα φρέσκα μυρωδικά, την πάπρικα και τον χυμό λεμονιού,  ανακατεύουμε καλά και αφήνουμε το ρύζι να πάρει μια-δυο βράσεις ακόμα, μέχρι να ολοκληρωθεί ο χρόνος μαγειρέματος που  αναγράφεται στη συσκευασία του, να απορροφήσει όλο το νερό και να γίνει σπυρωτό.Αν χρειάζεται, μπορούμε να προσθέσουμε  λίγο ακόμη νερό και να βράσουμε για ελάχιστα λεπτά ακόμα.Αποσύρουμε και αφήνουμε το φαγητό να έρθει σε θερμοκρασία  δωματίου προτού σερβίρουμε.
Κρεμμύδι,Ρύζι,Χόρτα , Μυρωδικά